
ОБЩИНСКИ СЪВЕТ- ПИРДОП
2070 град Пирдоп, пл. „Тодор Влайков” №2; тел.: 07 181/52 42, факс: 07 181/57 01;
е-mail: obs@pirdop.egov.bg 
				
ПРОТОКОЛ 
ОТ ЗАСЕДАНИЕ НА ПОСТОЯННАТА КОМИСИЯ ПО ИКОНОМИКА, ОБЩИНСКА СОБСТВЕНОСТ И ИНВЕСТИЦИОННА ПОЛИТИКА КЪМ ОБЩИНСКИ СЪВЕТ-ПИРДОП, ПРОВЕДЕНО НА 22.04.2024 ГОДИНА

	Днес, 22.04.2024г. от 13.00ч. в зала „Заседателна” на община Пирдоп се проведе заседание на Постоянната комисия по икономика, общинска собственост и инвестиционна политика към Общински съвет-Пирдоп.
	От състава на Постоянната комисия по икономика, общинска собственост и инвестиционна политика присъстваха: Мария Бръмбева, Лало Кирилов, Силвия Георгиева, Ненко Павлов и Георги Панов;  
          На заседанието присъстваха: кмета на Община Пирдоп, кмета на кметство Душанци, председателя на ОбС-Пирдоп, представители на  общинска администрация, общински съветници, педставители от НЧ «Светлина» - с. Душанци,  НЧ «Напредък 1869» - гр. Пирдоп, управителите на  «Медицински център Пирдоп» и  фирма  „Пролет” ЕООД.
	Заседанието на Постоянната комисия по икономика, общинска собственост и инвестиционна политика беше открито и ръководено от Мария Бръмбева- Председател на ПК ИОСИП, която прочете проекта за дневен ред, предварително обявен на сайта на община Пирдоп и предоставен на всички членове на постоянната комисия. Думата беше дадена за предложения и становища по проекта за дневен ред.
Г-н Готев (общински съветник, който не е член на ПК ИОСИП) постави на въпрос, какво налага да не бъдат включени в дневния ред докладните записки, относно Проекта на Правилник за дейността на Общински съвет - Пирдоп, неговите комисии и взаимодействието му с общинската администрация и Прекратяване дейността на Временната комисия за актуализация на Правилника за организацията и дейността на Общински съвет-Пирдоп, неговите комисии и взаимодействието му с общинската администрация, избрана с Решение № 35/ 30.11.2023г. на ОбС-Пирдоп.
	М. Бръмбева: Тези докладни са гледани вече на заседания постоянните комисия.

        	Не постъпиха предложения по проекта за дневен ред.

	На основание чл.21, ал.1, т.23 и ал.2 от Закона за местното самоуправление и местната администрация и след проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП към Общински съвет-Пирдоп ПК ИОСИП, прие 
РЕШЕНИЕ :

 Заседанието да протече при следния 
ДНЕВЕН РЕД:

1. Доклад записка относно: Приемане на Декларация за подкрепа.
                                      Докл.: Кристина Петкова – Председател ОбС Пирдоп

2. Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Светлина» - с. Душанци. 
                                                 Докл.: Ангел Геров- Кмет на Община Пирдоп

3. Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Напредък 1869» - гр. Пирдоп.
                                                Докл.: Ангел Геров- Кмет на Община Пирдоп

4. Докладна записка относно: Приемане на  Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г. 
				            Докл.: Кристина Петкова – Председател ОбС Пирдоп

5. Докладна записка относно: Отчет за дейността и годишен финансов отчет на „Пролет” ЕООД за 2023 г.
                                     Докл.: Кристина Петкова – Председател ОбС Пирдоп

6. Докладна записка относно: Отмяна на Решение №36, взето по Протокол №3 от заседание на Общински съвет – Пирдоп, провело се на 28.03.2024г
                                    Докл.: Кристина Петкова-Председател на ОбС-Пирдоп

7. Докладна записка относно: Кандидатстване на община Пирдоп за присъждане на Европейски етикет в Седма процедура „Европейски етикет за иновации и добро управление на местно ниво“.
                                                 Докл.: Ангел Геров- Кмет на Община Пирдоп

8. Докладна записка относно: Удължаване срока на възлагане изпълнението на услуга от общ икономически интерес (УОИИ) - грижа в дома по проект BG05SFPR002-2.001-0213-C01 „Грижа в дома в Община Пирдоп“, по процедура BG05SFPR002-2.001 „Грижа в дома” финансиран по Програма “Развитие на човешките ресурси” 2021-2027 г.
                                                  Докл.: Ангел Геров- Кмет на Община Пирдоп

9. Докладна записка относно: Определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
                                   Докл.: Кристина Петкова-Председател на ОбС-Пирдоп

10. Докладна записка относно: Определяне носител на наградата: "Даскал Тодор Пирдопски" за 2024г.
                                     Докл.: Симеон Симеонов - Председател на ПКЗСПОВ


   Комисията пристъпи към разглеждане на точките от дневния ред. 

	По т.1 от дневния ред  на  ПК ИОСИП, думата беше дадена на г-жа Кристина Петкова-Председател на ОбС-Пирдоп, която запозна Постоянната комисия с Докладна записка относно: Приемане на Декларация за подкрепа.
	Г-жа Златка Кънева – кмет на с. Душанци, представи справка за писмата, които са изпращали до институциите /Областна администрация, Междуведомствена комисия/, за предприемане на мерки.                                                                          		           
	Г-жа М.Бръмбева  подложи на гласуване проекта за решение от  Докладна записка.
	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП към Общински съвет-Пирдоп, беше прието следното Становище: 

	На основание чл.21, ал.1, т.23 и ал.2 от Закона за местното самоуправление и местната администрация и чл. 100 от Правилника за организацията и дейноста на ОБС - Пирдоп, Постоянната комисия  предлага на Общински съвет – Пирдоп да подкрепи следния проект за 

РЕШЕНИЕ :
	Приема Декларация за подкрепа със следното съдържание:

Ние, общинските съветници в Общински съвет- Пирдоп, изразяваме категоричната си подкрепа към Кмета на община Пирдоп и Кмета  на село Душанци в усилията им за търсене на законови решения за спешни мерки по почистване на речните корита, които са изцяло в правомощията на Областния управител на София област.
Споделяме тревогите на жителите на село Душанци, че има опасност от наводнения при евентуални поройни дъждове. 
Позовавайки се на Закона за водите, който гласи, че “водите са жизнено важен ресурс и общо наследство, което се опазва и защитава и  по-конкретно Чл. 2. (Изм. - ДВ, бр. 65 от 2006 г., в сила от 11.08.2006 г.) (1) Целта на закона е да осигури интегрирано управление на водите в интерес на обществото и за опазване на здравето на населението, както и да създаде условия за:......Чл. 2а, ал.2, т.7(нова - ДВ, бр. 61 от 2010 г.) предотвратяване или намаляване на вредните последици за човешкия живот и здраве, околната среда, културното наследство и стопанската дейност, свързани с вредното въздействие на водите.”

	По т.2 от дневния ред  на  ПК ИОСИП, думата беше дадена на г-н Ангел Геров – кмет на Община Пирдоп, който запозна Постоянната комисия с Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Светлина» - с. Душанци. 
	Представителите на Читалището в с. Душанци, дадаха допълнително яснота по представения доклад.

	(Заседанието напусна Силвия Георгиева.)

	Г-жа М. Бръмбева подложи на гласуване Докладната записка.

	След проведеното гласуване с 4 гласа „за”, 0  гласа „против” и 0 гласа „въздържал се” от състава на ПК ИОСИП, Постоянната комисия към Общински съвет-Пирдоп беше прието следното Становище: 

	На основание чл.21, ал.1, т.6 т.23 от Закона за местно самоуправление и местната администрация и във връзка с чл.26а, ал.2 и ал.5 от Закона за народните читалища, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :
	Общински съвет – Пирдоп  приема Годишен доклад за осъществените читалищни дейности и изразходваните от бюджета средства през 2023 г. на НЧ” Светлина 1910” – с. Душанци. 

      По т.3 от дневния ред , думата беше дадена на г-н Ангел Геров – кмет на Община Пирдоп, който запозна Постоянната комисия с Докладна записка относно: Приемане на годишен доклад за осъществените читалищни дейности и изразходваните от бюджета средства през 2023г. на НЧ «Напредък 1869» - гр. Пирдоп.

(Силвия Георгиева се присъедини към заседанието.) 

	М. Бръмбева  даде думата за становища по Докладна записка.
По докладната записка не постъпиха предложения и изказвания. 
Пристъпи се към гласуване.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП, беше прието следното Становище: 

	На основание чл.21, ал.1,т.6 и т.23 от Закона за местно самоуправление и местната администрация и във връзка  с чл.26а, ал.2 и ал.5 от Закона за народните читалища, Постоянната комисия  предлага на Общински съвет – Пирдоп да подкрепи следния проект за
 
РЕШЕНИЕ :
Общински съвет – Пирдоп  приема Годишен доклад за осъществените читалищни дейности и изразходваните от бюджета средства през 2023 г. на НЧ” Напредък 1869” – гр. Пирдоп

	По т.4 от дневния ред  на заседанието на  ПК ИОСИП, думата беше дадена на 
г-жа Кристина Петкова-Председател на ОбС-Пирдоп, която представи  Докладна записка относно: Приемане на  Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г.
				           
Г-жа Мария Бръмбева даде думата за становища по Докладна записка. 
	Д-р Пламен Стоянов сподели, че медицинския център е постигнал по-добър резултат в сравнение с този, през 2022г. Очаква се доставка на нова апаратура Медицинския център. Всяко нещо ново в града е добро. Има отлив на доктори от лечебното заведение.
	Мария Бръмбева: Какви финансови средства са получени от Община Пирдоп през 2023г. 
	Д-р Пламен Стоянов: Сумата е в размер около 15 000 лв.

	Пристъпи се към гласуване на докладната записка.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП беше прието следното Становище: 

	На основание чл.21, ал.1,т.6 и  т. 23от ЗМСМА във връзка с чл.137, ал.1, т.3 от Търговския закон и чл.13, ал.1, чл.24, ал.1, т.1, чл.32, т.7 и чл.34, т.3 от  Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност, Постоянната комисия  предлага на Общински съвет – Пирдоп да подкрепи следния проект за
 

РЕШЕНИЕ :
	Общински съвет-Пирдоп приема Отчет за дейността и счетоводен баланс на „МЕДИЦИНСКИ ЦЕНТЪР І-ПИРДОП”  ЕООД за  2023г.

	По т.5 от дневния ред  на ПК ИОСИП, думата беше дадена на г-жа Кристина Петкова-Председател на ОбС-Пирдоп, която запозна Постоянните комисии с Докладна записка относно: Отчет за дейността и годишен финансов отчет на „Пролет” ЕООД за 2023г. 
				           
	М. Бръмбева: Г-жа Минчева каза, че от месец септември 2023г. се изплащат всички задължения към държавата. Ако има още някаква дейност ще бъде по-добре. До юни месец  да се направи общо събрание на принципала на дружеството. 
	М. Бръмбева  даде думата за становища по Докладна записка.
	Н. Павлов: Дружеството  покрива сегашните задължения, а старите задължения не ги покрива.
	След кратка дискусия по отношение на задълженията на дружеството се пристъпи се към гласуване.

	След проведеното гласуване с 4 гласа „за”, 0  гласа „против” и 1 гласа „въздържал се” от състава на ПК ИОСИП, беше прието следното Становище: 

[bookmark: _Hlk164246867]	На основание чл.21, ал.1, т.6 и т.23 от ЗМСМА, чл.147,ал.2, вр. с чл.137,ал.1,т.3 от Търговския закон и чл.13, ал.1, т.1, вр. с чл.24, ал.1, т.1 и чл.32,т.7 от Наредбата за условията и реда за упражняване на правата на собственост на община Пирдоп в търговски дружества с общинско участие в капитала, за участието на общината в граждански дружества и за сключване на договори за съвместна дейност,  Постоянната комисия  предлага на Общински съвет – Пирдоп да подкрепи следния проект за
 
РЕШЕНИЕ :
	1.Общински съвет-Пирдоп приема Годишен финансов отчет и годишен доклад за дейността на „Пролет”  ЕООД за  2023г. 

	2.Общински съвет-Пирдоп приема реализираната загуба от дейността на „Пролет”  ЕООД за 2023г. в размер на 156 423 лв., която да се отнесе в счетоводството на Дружеството,  като непокрита загуба  от минали години.

	По т.6 от дневния ред  на  ПК ИОСИП, думата беше дадена на г-жа Кристина Петкова-Председател на ОбС-Пирдоп, която запозна Постоянната комисия с Докладна записка относно: Отмяна на Решение №36, взето по Протокол №3 от заседание на Общински съвет – Пирдоп, провело се на 28.03.2024г. и постъпилата заповед №ВР-13/11.04.2024г. на Областния управител на Софийска област.	
			           
	Г-жа Мария Бръмбева даде думата за становища по Докладна записка.

	Не постъпиха предложения.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП, Постоянната комисия към Общински съвет-Пирдоп беше прието следното Становище: 

	На основание чл. 45, ал. 9 от Закона за местното самоуправление и местната администрация, Постоянната комисия  предлага на Общински съвет – Пирдоп да подкрепи следния проект за
 
РЕШЕНИЕ :
	Отменя  Решение № 36, взето по Протокол № 3 от заседание на Общински съвет – Пирдоп, провело се на 28.03.2024г., поради неговата незаконосъобразност.


	По т.7 от дневния ред  , думата беше дадена на г-н Ангел Геров – Кмет на община Пирдоп, който запозна Постоянната комисия с Докладна записка относно: Кандидатстване на община Пирдоп за присъждане на Европейски етикет в Седма процедура „Европейски етикет за иновации и добро управление на местно ниво“.
М. Мачканова: Посочени са в докладната записка 12-те принципа за добро демократично управление. Ще направим допитване и ще споделяме добри практики с други общини.
                                                                                                                                 	           
	Г-жа М. Бръмбева даде думата за становища по Докладна записка.
	Не постъпиха предложения и изказвания.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП, Постоянната комисия към Общински съвет-Пирдоп беше прието следното Становище: 

	На основание чл. 21, ал. 1, т. 23 и ал. 2 от Закона за местното самоуправление и местната администрация, във връзка с обявяването от Министерство на регионалното развитие и благоустройството на Седмата процедура за присъждане на Етикета за иновации и добро управление на местно ниво на Съвета на Европа, Постоянната комисия  предлага на Общински съвет – Пирдоп да подкрепи следния проект за
 

РЕШЕНИЕ :
      I. Общински съвет град Пирдоп:
1. [bookmark: _Hlk164692899]Декларира, че Община град Пирдоп е приела и прилага в дейността си 12-те принципа за добро демократично управление, залегнали в Стратегията за иновации и добро управление на местно ниво на Съвета на Европа.
2. Дава съгласие за участие на Община град Пирдоп в Седмата процедура за присъждане на Етикета за иновации и добро управление на местно ниво през 2024 г.
3. Възлага на Кмета да създаде необходимата организация за подготовка и кандидатстване на общината в процедурата за присъждане на Етикета.

	По т.8 от дневния ред  на  ПК ИОСИП, думата беше дадена на г-н Ангел Геров – Кмет на община Пирдоп, който запозна Постоянната комисия с Докладна записка относно: Удължаване срока на възлагане изпълнението на услуга от общ икономически интерес (УОИИ) - грижа в дома по проект BG05SFPR002-2.001-0213-C01 „Грижа в дома в Община Пирдоп“, по процедура BG05SFPR002-2.001 „Грижа в дома” финансиран по Програма “Развитие на човешките ресурси” 2021-2027г. Това се очаква да стане държавно делигирана дейност.
                                                                            				           
	Г-жа Мария Бръмбева даде думата за становища по Докладна записка.
	Не постъпиха изказвания.
	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП, Постоянната комисия към Общински съвет-Пирдоп беше прието следното Становище: 

	На основание чл. 21, ал. 1, т. 23 ал. 2 от Закона за местното самоуправление и местната администрация (ЗМСМА) и чл. 25, ал. 1 и ал. 2, т. 1 от Закона за социалните услуги (ЗСУ), Постоянната комисия  предлага на Общински съвет – Пирдоп да подкрепи следния проект за
 
РЕШЕНИЕ :
1.Дава съгласие Община Пирдоп да внесе пред Управляващия орган по Програма „Развитие на човешките ресурси“ искане за удължаване срока за предоставяне на интегрирани здравно-социални услуги в домашна среда по проект „Грижа в дома в Община Пирдоп“ по Административен договор за предоставяне на безвъзмездна финансова помощ № BG05SFPR002-2.001-0213-C01 с 6 /шест/ месеца
2. Възлага изпълнението на интегрирани здравно-социални услуги „Грижа в дома” като услуга от общ икономически интерес (УОИИ) по проект „Грижа в дома в община Пирдоп" по Административен договор № BG05SFPR002-2.001-0213-С01 за предоставяне на безвъзмездна финансова помощ по Програма „Развитие на човешките ресурси“ 2021-2027 на Звено „Асистентска подкрепа“. 


	По т.9 от дневния ред  на  ПК ИОСИП, думата беше дадена на г-жа Кристина Петкова-Председател на ОбС-Пирдоп, която запозна Постоянната комисия с Докладна записка относно: Определяне представител на ОбС - Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.
			           
	М. Бръмбева: Уведомявам Ви, че на  заседанието на постоянна комисия по ЗСПОВ се предложи да бъде избран един представител за целия мандат. 
	Имаше изразено мнение, членове на групите, представени в ОбС-Пирдоп  да участват в комисията на ротационен принцип. Също така постъпи предложение за представител на ОбС-Пирдоп в комисията да   бъде определен Председателя на ПК ЗСПОВ. 

(Заседанието напусна Силвия Георгиева.)

[bookmark: _Hlk164694088]	С. Готев: Предлагам, за представител в тази постоянна комисия да бъде избран Председателя на ПК ЗСПОВ – г-н Симеон Симеонов.
	Г-жа М.Бръмбева подложи на гласуване, дали да бъде допуснато за разглеждане предложението на г-н С. Готев.

	След проведеното гласуване с 1 гласа „за”, 0  гласа „против” и 3 гласа „въздържал се” от състава на ПК ИОСИП към Общински съвет-Пирдоп беше прието следното Становище: 

	На основание чл.21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп, Постоянната комисия  приема следния проект за
 
 РЕШЕНИЕ :
	Не допуска за разглеждане предложението на г-н Станислав Готев, съгласно което, представител на ОбС- Пирдоп за участие в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп да бъде избран Председателя на ПК ЗСПОВ – г-н Симеон Симеонов.

	Н.Павлов: Предлагам, за представител в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп до края на мандата на ОбС –Пирдоп да бъде Председателя на ПК ЗСПОВ – г-н Симеон Симеонов.

М. Бръмбева подложи на гласуване предложението на г-н Ненко Павлов.


След проведеното гласуване с 2 гласа „за”, 0  гласа „против” и 2 гласа „въздържал се” от състава на ПК ИОСИП, Постоянната комисия към Общински съвет-Пирдоп беше прието следното Становище: 

	На основание чл.21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп, Постоянната комисия  предлага на Общински съвет – Пирдоп да подкрепи следния проект за
 
 РЕШЕНИЕ :
	Не се приема предложението г-н Симеон Симеонов за представител в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата на ОбС-Пирдоп.

	Л. Кирилов: Предлагам, да има представители на ротационен принцип.

	М. Бръмбева подложи на гласуване предложението на Л. Кирилов.

	След проведеното гласуване с 2 гласа „за”, 0  гласа „против” и 2 гласа „въздържал се” от състава на ПК ИОСИП, Постоянната комисия към Общински съвет-Пирдоп беше прието следното Становище: 

	На основание чл .21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп, Постоянната комисия  предлага на Общински съвет – Пирдоп да подкрепи следния проект за
 
 РЕШЕНИЕ :
	Не се приема предложението за определяне на представители на ротационен принцип в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп за срока на мандата.

	Г-жа М. Бръмбева предложи на ОбС – Пирдоп да бъде излъчен представител на заседанието на ОбС-Пирдоп. Същото беше подложено на гласуване.

	След проведеното гласуване с 3 гласа „за”, 0  гласа „против” и 1 гласа „въздържал се” от състава на ПК ИОСИП, Постоянната комисия към Общински съвет-Пирдоп беше прието следното Становище: 

На основание чл .21, ал.1, т.1 от Закона за местното самоуправление и местната администрация  и чл. 2 от Правилника за реда, начина и условията за отпускане на финансови и материални помощи от Община Пирдоп, Постоянната комисия  предлага на Общински съвет – Пирдоп да подкрепи следния проект за
 
РЕШЕНИЕ :
  	На заседанието на Общински съвет – Пирдоп да бъде определен представител в постоянната комисия по разглеждане на постъпили заявления за отпускане на еднократна финансова помощ по Правилника за реда, начина и условията за отпускане на финансови и материални помощи от Община Пирдоп.

(Силвия Георгиева се присъедини към заседанието.) 

	По т.10 от дневния ред  на  ПКИОСИП, Председателя на Постоянната комисия, запозна присъстващите с Докладна записка относно: Определяне носител на наградата: "Даскал Тодор Пирдопски" за 2024 г.
                                                                            				           
	Г-жа М. Бръмбева направи предложение по финансовата част, наградата да бъде в размер на 1 000 лв.

	След проведеното гласуване с 5 гласа „за”, 0  гласа „против” и 0 гласа „въздържал се” от състава на ПК ИОСИП, Постоянната комисия към Общински съвет-Пирдоп беше прието следното Становище: 
	На основание чл.21, ал.1, т.23 и ал.2 Постоянната комисия по здравеопазване, социална политика, образование и вероизповедания, Постоянната комисия  предлага на Общински съвет – Пирдоп да подкрепи следния проект за
РЕШЕНИЕ :
Изменя т.2 от решение №44/16.04.2009г., както следва:
[bookmark: _GoBack]т.2 Ежегодната награда «Даскал Тодор Пирдопски» да бъде в размер на                   1 000 лв., която да бъде връчена само на един учител.


Поради изчерпване на дневния ред, заседанието беше закрито.



Протоколист: М. Кръстева                     ПРЕДСЕДАТЕЛ НА ПК ИОСИП	
                                                                                          МАРИЯ БРЪМБЕВА

